*Projekts*

Ministru kabineta noteikumu projekta „Grozījumi Ministru kabineta 2012.gada 9.oktobra noteikumos Nr.704 „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitātes„Cilvēkresursu piesaiste zinātnei” otro projektu iesniegumu atlases kārtu”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 9.oktobra noteikumos Nr.704 „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitātes „Cilvēkresursu piesaiste zinātnei” otro projektu iesniegumu atlases kārtu”” (turpmāk – noteikumu projekts) ir sagatavots saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu. |
| 2. | Pašreizējā situācija un problēmas | Ministru kabineta 2012.gada 9.oktobra noteikumos Nr.704 „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitātes „Cilvēkresursu piesaiste zinātnei” otro projektu iesniegumu atlases kārtu”” (turpmāk – MK noteikumi Nr.704) 1.1.1.2.aktivitātes otrai kārtai pieejamais finansējums, ko veido Eiropas Sociālā fonda līdzfinansējums, nacionālais publiskais finansējums un privātais finansējums, virssaistību finansējuma apjoms, kā arī projekta minimālā un maksimālā attiecināmo izmaksu kopsumma ir izteikta latos. Tāpat latos ir izteiktas sabiedrības informēšanas un publicitātes izmaksas, attiecināmās inventāra un instrumentu iegādes un piegādes izmaksas, kā arī atalgojuma un darba algas likmes.  Minētie noteikumi arī ietver normas, kurās izdarītas atsauces uz latiem.  Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* irnepieciešams izdarīt grozījumus minētajos Ministru kabineta noteikumos. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir pielāgot MK noteikumus Nr.704, *euro* ieviešanai.  Noteikumu projekts paredz aizstāt MK noteikumos Nr.704 latus ar *euro*, skaitliskās vērtības latos konvertējot atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804).  Aizstājot MK noteikumu Nr.704 10.punktā noteikto otrai kārtai kopējo pieejamo finansējumu latos, Eiropas Sociālā fonda līdzfinansējumu latos, nacionālo publisko finansējumu latos, privāto finansējumu latos ar *euro* (noteikumu projekta 1.1.apakšpunkts), piemērots *Euro* ieviešanas kārtības likuma 32.panta otrās daļas 2.punkts un noapaļošana līdz pilnam *euro* veikta, ievērojot izglītības nozares darbības programmas maksājumu izteikšanas principu veselos skaitļos un lai nodrošinātu, ka MK noteikumos Nr.704 noteiktais finansējums *euro* atbilst darbības programmas „Cilvēkresursi un nodarbinātība” papildinājumā noteiktajam, tai skaitā ievērojot, ka 1.1.1.2.aktivitāte „Cilvēkresursu piesaiste zinātnei” tiek īstenota divās projektu iesniegumu atlases kārtās.  Aizstājot MK noteikumu Nr.704 11.punktā noteikto 1.1.1.2.aktivitātes otrajai kārtai pieejamo virssaistību apjomu, tai skaitā, Eiropas Sociālā fonda finansējumu un nacionālo publisko līdzfinansējumu, latos ar *euro* (noteikumu projekta 1.2.apakšpunkts), piemēroti *Euro* ieviešanas kārtības likuma 6.panta otrajā daļā paredzētie noapaļošanas principi.  Aizstājot MK noteikumu Nr.704 21.punktā noteikto minimālo un maksimālo attiecināmo izmaksu kopsummu latos ar *euro* (noteikumu projekta 1.3.apakšpunkts) piemērots *Euro* ieviešanas kārtības likuma 32.panta otrās daļas 2.punkts un noapaļošana uz augšu līdz pilnam *euro* veikta, ievērojot izglītības nozares darbības programmas maksājumu izteikšanas principu veselos skaitļos un lai nodrošinātu, ka MK noteikumos Nr.704 noteiktais finansējums *euro* atbilst darbības programmas „Cilvēkresursi un nodarbinātība” papildinājumā noteiktajam.  Aizstājot MK noteikumu Nr.704 54.1.2.apakšpunktā noteiktās sabiedrības informēšanas un publicitātes izmaksas latos ar *euro* (noteikumu projekta 1.4.apakšpunkts), 55.3.apakšpunktā noteiktās inventāra un instrumentu iegādes un piegādes izmaksas latos ar *euro* (noteikumu projekta 1.5.apakšpunkts), 56.5.1., 56.5.2., 56.5.3.apakšpunktos noteiktās atalgojuma un darba algas likmes latos ar *euro* (noteikumu projekta 1.6.-1.8.apakšpunkts) un 60.1.apakšpunktā noteikto tehnoloģisko iekārtu, inventāra iegādes izmaksu ierobežojumu latos ar *euro* (noteikumu projekta 1.9.apakšpunkts) piemēroti *Euro* ieviešanas kārtības likuma 6.panta otrajā daļā paredzētie noapaļošanas principi.  Informācija par veikto konvertāciju, tai skaitā izmaiņas *euro* pret sākotnējā normatīvā aktā norādīto summu, pieejama šīs anotācijas pielikumā.  Grozītās tiesību normas *euro* valūtā nav personām nelabvēlīgākas par sākotnējām tiesību normām latos un nerada negatīvu ietekmi uz valsts budžetu (nav ieņēmumu samazinājuma un izdevumu palielinājuma).  Ņemot vērā, ka 1.1.1.2.aktivitātes otrās projektu iesniegumu atlases kārtas ietvaros turpinās projektu iesniegumu vērtēšana, tad noteikumu projekta 1.10.-1.12.apakšpunkts paredz veikt grozījumus normās, kurās ir izdarīta atsauce uz latiem, t.i., MK noteikumu Nr.704 2.pielikuma (Eiropas Sociālā fonda projekta iesniegumu veidlapa) 3.sadaļa un 6.sadaļa, MK noteikumu Nr.704 3.pielikums „Apliecinājums par zinātniskā darbinieka dalību projekta īstenošanā” un 5.pielikuma „Projektu iesniegumu vērtēšanas kritēriji 2.atlases kārtai” 41.punkts un 44.punkts.  Vienlaikus noteikumu projekts neparedz grozījumu veikšanu MK noteikumu Nr.704 2.pielikuma 1.sadaļas 1.6.punktā un 2.pielikuma otrajā piezīmē (piezīmē norādīta atsauce uz „tūkst. LVL”), ņemot vērā, ka šajā sadaļā ir sniedzama informācija, kas apstiprināta projekta iesniedzēja 2009.-2011.gada pārskatos par budžeta izpildi latos. Tāpat noteikumu projekts neparedz grozījumu veikšanu MK noteikumu Nr.704 5.pielikuma „Projektu iesniegumu vērtēšanas kritēriji 2.atlases kārtai” ceturtajā piezīmē (piezīmē norādīta atsauce uz „tūkst. LVL”), ņemot vērā, ka piezīmē norādītais vidējais zinātniskās darbības finansējums uz vienu zinātnisko personālu PLE izteiksmē tiek aprēķināts, ņemot vērā 2.pielikuma 1.sadaļas 1.6.punktā norādīto informāciju latos. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība noteikumu projekta izstrādē netika nodrošināta, jo noteikumu projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – noteikumu projekts šīs jomas neskar.

##### Izglītības un zinātnes ministrs Vjačeslavs Dombrovskis

Vizē:

Valsts sekretāre Sanda Liepiņa

10.12.2013 13:40

834

I.Griķe

67047826, inga.grike@izm.gov.lv